Mastan d awadem anadday, iban-d seg uḥric wis 08 almi d tagara n wungal, yettumeyyez s umgired deg ṣṣifat, d aɣezfan, d abrurkan... yettumeyyez s umgired deg twuri, d netta i d-yeslalen asirem deg wul n Ferruǧa mi zewǧen tufa iman-is yid-s, rzan ɣer Saḥra ɣer yimawlan-is, asmi d-sɛan takniwin-nni yugi ad d-yuɣal yid-s ɣer Lezzayer, ɣef waya i tuɣal waḥd-s teǧǧat, almi temmut uɣalent yessi-s ɣur-s, mi yesla ulɣu n lmut-is tusat-id ndama imi ur yeddi ara yid-s, dɣa yefka lɛahd ad yuɣal alma d Lezzayer i wakken ad kemmlent yessi-s leqraya, ad ikemmel i wayen yellan d assirem n Ferruǧa.